《送李邑侯报政入都》
明代·梁直

翩翩凫舄向京华，百里河阳已遍花。遗爱甘棠瞻使节，攀辕江岸阻仙槎。

伫看玉鼎调黄阁，行见芳名罩绛纱。圣代即今勤侧席，六符瑞应在君家。

作者简介：梁直，字养浩，一字允行。号集吾。东莞人。明世宗嘉靖三十四年（一五五五）举人，官云南广南知府。民国张其淦《东莞诗录》卷一二有传。